b'\n_START_ARTICLE_\nBiomeditsiinilised m\xc3\xb5\xc3\xb5tmised\n_START_PARAGRAPH_\nBiomeditsiinilised m\xc3\xb5\xc3\xb5tmised on bioloogiliste ja meditsiiniliste uuringute eesm\xc3\xa4rgil teostatud m\xc3\xb5\xc3\xb5tmised. Termini "m\xc3\xb5\xc3\xb5tmine" kasutamine on m\xc3\xb5nedel juhtudel ebat\xc3\xa4pne, sest n\xc3\xa4ivalt ainult registreeritakse ajas muutuvaid biomeditsiinilisest seisukohast huvi pakkuvaid (diagnostilisi) suurusi nende muutumises ajas (n\xc3\xa4iteks EKG). Kuid ka sellistel juhtudel, kui millegi otsest m\xc3\xb5\xc3\xb5tmist ei toimu, on selleks kasutatava seadmesti iseloomustatavad m\xc3\xb5\xc3\xb5tetehniliste parameetritega, nagu seda on m\xc3\xb5\xc3\xb5teulatus (skaala), m\xc3\xb5\xc3\xb5tet\xc3\xa4psus v\xc3\xb5i m\xc3\xb5\xc3\xb5teviga (m\xc3\xb5\xc3\xb5tem\xc3\xa4\xc3\xa4ramatus), kiiretoimelisus jms. _NEWLINE_Suur osa biomeditsiinilistest m\xc3\xb5\xc3\xb5tmistest on biokeemilist laadi (keemiline koostis, keemiline kontsentratsioon jms.). Paljudel juhtudel on m\xc3\xb5\xc3\xb5tmiste tulemuseks tasapinnaline v\xc3\xb5i ruumiline (3D) kujutis. Huvipakkuvaks suuruseks v\xc3\xb5ib olla ka r\xc3\xb5hk (verer\xc3\xb5hk, organisisene r\xc3\xb5hk) v\xc3\xb5i j\xc3\xb5ud, m\xc3\xb5nel juhul ka asend v\xc3\xb5i liikumise iseloom (kiirus, \xc3\xbchtlus jm.)._NEWLINE_Kuid teatav osa bioelektrilistest m\xc3\xb5\xc3\xb5tmistest on puhtalt elektrilised (EKG, EEG, EOG, EMG jt.) v\xc3\xb5i siis teostatakse neid elektroonsete m\xc3\xb5\xc3\xb5tevahendite abil (elektriline bioimpedants). V\xc3\xb5ib isegi \xc3\xb6elda, et t\xc3\xa4nap\xc3\xa4eval teostatakse suurem osa selliseid m\xc3\xb5\xc3\xb5tmisi elektrooniliste vahendite abil, kaasa arvatud biokeemilised anal\xc3\xbc\xc3\xbcsid.'